ส่วนที่ 3

ฐานะการเงินและผลการดำเนินงาน

13. ข้อมูลทางการเงินที่สำคัญ

(ก) สรุปรายงานการสอบบัญชี

ผู้สอบบัญชีของบริษัทฯ ประจำปี 2560 , 2559 และ 2558 โดยนางสาวรัชดา ยงสวัสดิ์วาณิชย์
ผู้สอบบัญชีรับอนุญาต เลขทะเบียน 4951 จากบริษัท สำนักงาน อีวาย จำกัด
ได้แสดงความเห็นอย่างไม่มีเงื่อนไขต่องบการเงินของบริษัทฯ ว่าได้แสดงฐานะการเงิน
ผลการดำเนินงาน และกระแสเงินสด
โดยถูกต้องตามที่ควรในสาระสำคัญตามมาตรฐานการรายงานทางการเงิน

- สำหรับปี 2560 มีรายการเพิ่มเติมดังนี้

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี
ความรับผิดชอบของข้าพเจ้าได้กล่าวไว้ในวรรคความรับผิดชอบของผู้สอบบัญชีต่อการตรวจสอบงบการเงินในรายงานของข้าพเจ้า
ข้าพเจ้ามีความเป็นอิสระจากบริษัทฯตามข้อกำหนดจรรยาบรรณของผู้ประกอบวิชาชีพบัญชีที่กำหนดโดยสภาวิชาชีพบัญชีในส่วนที่เกี่ยวข้องกับการตรวจสอบงบการเงิน
และข้าพเจ้าได้ปฏิบัติตามข้อกำหนดด้านจรรยาบรรณอื่นๆตามที่ระบุในข้อกำหนดนั้นด้วย
ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่างๆ
ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบงบการเงินสำหรับปีปัจจุบัน
ข้าพเจ้าได้นำเรื่องเหล่านี้มาพิจารณาในบริบทของการตรวจสอบงบการเงินโดยรวมและในการแสดงความเห็นของข้าพเจ้า
ทั้งนี้ ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

ข้าพเจ้าได้ปฏิบัติงานตามความรับผิดชอบที่ได้กล่าวไว้ในวรรคความรับผิดชอบของผู้สอบบัญชีต่อการตรวจสอบงบการเงินในรายงานของข้าพเจ้า
ซึ่งได้รวมความรับผิดชอบที่เกี่ยวกับเรื่องเหล่านี้ด้วย
การปฏิบัติงานของข้าพเจ้าได้รวมวิธีการตรวจสอบที่ออกแบบมาเพื่อตอบสนองต่อการประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงิน
ผลของวิธีการตรวจสอบของข้าพเจ้า ซึ่งได้รวมวิธีการตรวจสอบสำหรับเรื่องเหล่านี้ด้วย
ได้ใช้เป็นเกณฑ์ในการแสดงความเห็นของข้าพเจ้าต่องบการเงินโดยรวม

เรื่องสำคัญในการตรวจสอบ พร้อมวิธีการตรวจสอบสำหรับแต่ละเรื่องมีดังต่อไปนี้

รายได้เบี้ยประกันภัยรับ

ในปี 2560 บริษัทฯมีรายได้เบี้ยประกันภัยรับจำนวน 15,941 ล้านบาท
บริษัทฯรับประกันภัยจากผู้เอาประกันภัย
รายย่อยผ่านนายหน้าและตัวแทนและมีกรมธรรม์ประกันภัยเป็นจำนวนมาก
โดยอาศัยระบบเทคโนโลยีและสารสนเทศในการคำนวณและบันทึกการรับรู้เบี้ยประกันภัยรับเป็นรายได้
ข้าพเจ้าจึงให้ความสำคัญกับการตรวจสอบรายได้เบี้ยประกันภัยรับว่าได้รับรู้ด้วยมูลค่าที่ถูกต้องและเกิดขึ้นจริง

ข้าพเจ้าได้ประเมินและสุ่มทดสอบการควบคุมของระบบเทคโนโลยีและสารสนเทศที่เกี่ยวเนื่องกับการคำนวณและการบันทึกรับรู้เบี้ยประกันภัยรับ
สุ่มทดสอบข้อมูลหลักในรายงานที่เกี่ยวเนื่องกับเบี้ยประกันภัยรับและสอบทานข้อมูลกรมธรรม์และรายการสลักหลังกรมธรรม์ที่บริษัทฯออกในระหว่างปีและภายหลังรอบระยะเวลารายงาน
นอกจากนี้
ข้าพเจ้าได้วิเคราะห์เปรียบเทียบรายได้เบี้ยประกันภัยรับแบบแยกย่อยตามประเภทการรับประกันภัยและสุ่มทดสอบรายการปรับปรุงบัญชีที่สำคัญที่ทำผ่านใบสำคัญทั่วไป

สำรองค่าสินไหมทดแทน

ณ วันที่ 31 ธันวาคม 2560 บริษัทฯมีสำรองค่าสินไหมทดแทนจำนวน 6,422 ล้านบาท
(แสดงเป็นส่วนหนึ่งของหนี้สินจากสัญญาประกันภัย) คิดเป็นอัตราร้อยละ 26 ของหนี้สินรวม
สำรองค่าสินไหมทดแทนเป็นประมาณการสำรองในส่วนของความเสียหายที่เกิดขึ้นทั้งที่ได้รับรายงานแล้วและยังไม่ได้รับรายงาน
สำรองดังกล่าวคำนวณตามหลักคณิตศาสตร์ประกันภัยซึ่งเกี่ยวข้องกับข้อสมมติบางประการที่ต้องใช้ดุลยพินิจอย่างสูงของฝ่ายบริหารในการประมาณการสำรองดังกล่าว
ดังนั้น ข้าพเจ้าจึงให้ความสำคัญต่อความเพียงพอของสำรองค่าสินไหมทดแทน

ข้าพเจ้าได้ประเมินและสุ่มทดสอบการควบคุมภายในของบริษัทฯที่เกี่ยวข้องกับการบันทึกสำรองค่าสินไหมทดแทน
ประเมินและสุ่มทดสอบข้อสมมติหลักและการคำนวณสำรองค่าสินไหมทดแทน
สุ่มทดสอบข้อมูลการเรียกร้องค่าสินไหมกับแฟ้มสินไหมรายใหญ่
วิเคราะห์เปรียบเทียบข้อมูลความถี่ของการเกิดความเสียหายและมูลค่าความเสียหายที่เกิดขึ้นจริงเฉลี่ยต่อครั้ง
นอกจากนี้
ข้าพเจ้าได้ใช้ผู้เชี่ยวชาญสุ่มสอบทานแบบจำลองในการคำนวณสำรองค่าสินไหมทดแทนตามหลักคณิตศาสตร์ประกันภัยอย่างเป็นอิสระ

ค่าเผื่อหนี้สงสัยจะสูญและค่าเผื่อการด้อยค่า

ณ วันที่ 31 ธันวาคม 2560 บริษัทฯมียอดคงค้างของเบี้ยประกันภัยค้างรับ
สินทรัพย์จากการประกันต่อ (สำรองค่าสินไหมทดแทนที่เรียกคืนจากบริษัทประกันภัยต่อ)
และลูกหนี้จากสัญญาประกันภัยต่อเป็นจำนวนรวม 5,979 ล้านบาท
(ก่อนค่าเผื่อหนี้สงสัยจะสูญและค่าเผื่อการด้อยค่ารวม 66 ล้านบาท) คิดเป็นอัตราร้อยละ 10
ของสินทรัพย์รวม การประมาณการค่าเผื่อหนี้สงสัยจะสูญของสินทรัพย์ดังกล่าวนั้น
ผู้บริหารต้องใช้ดุลยพินิจในการพิจารณาข้อสมมติบางประการเพื่อคำนวณผลขาดทุนที่อาจเกิดขึ้นจากการเรียกเก็บจากลูกหนี้ดังกล่าวไม่ได้
ดังนั้น ข้าพเจ้าจึงให้ความสำคัญต่อความเพียงพอของค่าเผื่อดังกล่าว

ข้าพเจ้าได้ประเมินและสุ่มทดสอบการควบคุมภายในของบริษัทฯที่เกี่ยวกับการรับชำระหนี้จากนายหน้า
ตัวแทนและบริษัทประกันภัยต่อ
การคำนวณค่าเผื่อหนี้สงสัยจะสูญและค่าเผื่อการด้อยค่าและการบันทึกรายการบัญชีสุ่มทดสอบข้อมูลและวิธีการที่บริษัทฯใช้ในการคำนวณค่าเผื่อหนี้สงสัยจะสูญ
การคำนวณอายุคงค้างและการคำนวณค่าเผื่อดังกล่าว

ค่าเผื่อการด้อยค่าของเงินลงทุน

ณ วันที่ 31 ธันวาคม 2560 บริษัทฯมีเงินลงทุนในบริษัทร่วม
และเงินลงทุนทั่วไปที่แสดงในราคาทุนหักค่าเผื่อการด้อยค่าในงบการเงินเฉพาะกิจการจำนวนรวม
844 ล้านบาท
ในการพิจารณาค่าเผื่อการด้อยค่าผู้บริหารจำเป็นต้องใช้ดุลยพินิจอย่างสูงในการพิจารณาใช้วิธีการประเมินมูลค่าและข้อสมมติบางประการที่ต้องใช้ในการประเมินมูลค่า
อาทิ อัตราคิดลด อัตราการเติบโตและประมาณการรายได้ในอนาคต เป็นต้น
การประเมินมูลค่ายุติธรรมดังกล่าวเกี่ยวข้องกับการคาดการณ์กระแสเงินสดที่แต่ละกิจการจะได้รับซึ่งมีความไม่แน่นอน
ดังนั้น ข้าพเจ้าจึงให้ความสำคัญต่อความเพียงพอของค่าเผื่อการด้อยค่าเงินลงทุน

ข้าพเจ้าได้ประเมินแบบจำลองทางการเงินที่ฝ่ายบริหารของบริษัทฯเลือกใช้และสุ่มทดสอบ
ข้อสมมติที่สำคัญที่ใช้ในการประเมินมูลค่าโดยการเปรียบเทียบอัตราคิดลดที่ใช้กับข้อมูลอุตสาหกรรม
และเปรียบเทียบประมาณการกระแสเงินสดกับข้อมูลผลการดำเนินงานที่เกิดขึ้นจริงและแนวโน้มอุตสาหกรรมและสุ่มทดสอบการคำนวณมูลค่ายุติธรรม

ข้อมูลอื่น

ผู้บริหารเป็นผู้รับผิดชอบต่อข้อมูลอื่น ซึ่งรวมถึงข้อมูลที่รวมอยู่ในรายงานประจำปีของบริษัทฯ
แต่ไม่รวมถึงงบการเงินและรายงานของผู้สอบบัญชีที่แสดงอยู่ในรายงานนั้น

ความเห็นของข้าพเจ้าต่องบการเงินไม่ครอบคลุมถึงข้อมูลอื่นและข้าพเจ้าไม่ได้ให้ข้อสรุปในลักษณะการให้ความเชื่อมั่นในรูปแบบใดๆต่อข้อมูลอื่นนั้น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินคือ
การอ่านและพิจารณาว่าข้อมูลอื่นนั้นมีความขัดแย้งที่มีสาระสำคัญกับงบการเงินหรือกับความรู้ที่ได้รับจากการตรวจสอบของข้าพเจ้าหรือไม่
หรือปรากฏว่าข้อมูลอื่นแสดงขัดต่อข้อเท็จจริงอันเป็นสาระสำคัญหรือไม่ หากในการปฏิบัติงานดังกล่าว
ข้าพเจ้าสรุปได้ว่าข้อมูลอื่นแสดงขัดต่อข้อเท็จจริงอันเป็นสาระสำคัญแล้ว
ข้าพเจ้าจะต้องรายงานข้อเท็จจริงนั้น ทั้งนี้ ข้าพเจ้าไม่พบว่ามีเรื่องดังกล่าวที่ต้องรายงาน

ความรับผิดชอบของผู้บริหารและผู้มีหน้าที่ในการกำกับดูแลต่องบการเงิน

ผู้บริหารมีหน้าที่รับผิดชอบในการจัดทำและนำเสนองบการเงินเหล่านี้โดยถูกต้องตามที่ควรตามมาตรฐานการรายงานทางการเงิน
และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำ
งบการเงินที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงิน
ผู้บริหารรับผิดชอบในการประเมินความสามารถของบริษัทฯในการดำเนินงานต่อเนื่อง
การเปิดเผยเรื่องที่เกี่ยวกับการดำเนินงานต่อเนื่องในกรณีที่มีเรื่องดังกล่าว
และการใช้เกณฑ์การบัญชีสำหรับกิจการที่ดำเนินงานต่อเนื่องเว้นแต่ผู้บริหารมีความตั้งใจที่จะเลิกบริษัทฯหรือหยุดดำเนินงานหรือไม่สามารถดำเนินงานต่อเนื่องอีกต่อไปได้

ผู้มีหน้าที่ในการกำกับดูแลมีหน้าที่ในการสอดส่องดูแลกระบวนการในการจัดทำรายงานทางการเงินของบริษัทฯ

ความรับผิดชอบของผู้สอบบัญชีต่อการตรวจสอบงบการเงิน

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
ไม่ว่าจะเกิดจากการทุจริตหรือข้อผิดพลาด
และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย
ความเชื่อมั่นอย่างสมเหตุสมผลคือความเชื่อมั่นในระดับสูงแต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป
ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาดและถือว่ามีสาระสำคัญเมื่อคาดการณ์อย่างสมเหตุสมผลได้ว่ารายการที่ขัดต่อข้อเท็จจริงแต่ละรายการหรือทุกรายการรวมกันจะมีผลต่อการตัดสินใจทางเศรษฐกิจของผู้ใช้งบการเงินจากการใช้งบการเงินเหล่านี้

ในการตรวจสอบของข้าพเจ้าตามมาตรฐานการสอบบัญชี
ข้าพเจ้าใช้ดุลยพินิจและการสังเกตและสงสัยเยี่ยงผู้ประกอบวิชาชีพตลอดการตรวจสอบ
และข้าพเจ้าได้ปฏิบัติงานดังต่อไปนี้ด้วย

-
ระบุและประเมินความเสี่ยงที่อาจมีการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงิน
ไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบ
เพื่อตอบสนองต่อความเสี่ยงเหล่านั้น
และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า
ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด
เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน
การตั้งใจละเว้นการแสดงข้อมูล
การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

- ทำความเข้าใจเกี่ยวกับระบบการควบคุมภายในที่เกี่ยวข้องกับการตรวจสอบ
เพื่อออกแบบวิธีการตรวจสอบให้เหมาะสมกับสถานการณ์
แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของบริษัทฯ

-
ประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชีและการเปิดเผยข้อมูลที่เกี่ยวข้องที่ผู้บริหารจัดทำ

-
สรุปเกี่ยวกับความเหมาะสมของการใช้เกณฑ์การบัญชีสำหรับกิจการที่ดำเนินงานต่อเนื่องของผู้บริหาร
และสรุปจากหลักฐานการสอบบัญชีที่ได้รับว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของบริษัทฯในการดำเนินงานต่อเนื่องหรือไม่
หากข้าพเจ้าได้ข้อสรุปว่ามีความไม่แน่นอนที่มีสาระสำคัญ
ข้าพเจ้าจะต้องให้ข้อสังเกตไว้ในรายงานของผู้สอบบัญชีของข้าพเจ้าถึงการเปิดเผยข้อมูลที่เกี่ยวข้องในงบการเงิน
หรือหากเห็นว่าการเปิดเผยดังกล่าวไม่เพียงพอ ข้าพเจ้าจะแสดงความเห็นที่เปลี่ยนแปลงไป
ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า
อย่างไรก็ตาม
เหตุการณ์หรือสถานการณ์ในอนาคตอาจเป็นเหตุให้บริษัทฯต้องหยุดการดำเนินงานต่อเนื่องได้

- ประเมินการนำเสนอโครงสร้างและเนื้อหาของงบการเงินโดยรวม
รวมถึงการเปิดเผยข้อมูลที่เกี่ยวข้อง
ตลอดจนประเมินว่างบการเงินแสดงรายการและเหตุการณ์ที่เกิดขึ้นโดยถูกต้องตามที่ควรหรือไม่

ข้าพเจ้าได้สื่อสารกับผู้มีหน้าที่ในการกำกับดูแลในเรื่องต่างๆซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้
ประเด็นที่มีนัยสำคัญที่พบจากการตรวจสอบรวมถึงข้อบกพร่องที่มีนัยสำคัญในระบบการควบคุมภายในหากข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่ผู้มีหน้าที่ในการกำกับดูแลว่าข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับผู้มีหน้าที่ในการกำกับดูแลเกี่ยวกับความสัมพันธ์ทั้งหมดตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องทั้งหลายที่สื่อสารกับผู้มีหน้าที่ในการกำกับดูแล ข้าพเจ้าได้พิจารณาเรื่องต่าง ๆ
ที่มีนัยสำคัญที่สุดในการตรวจสอบงบการเงินในงวดปัจจุบันและกำหนดเป็นเรื่องสำคัญในการตรวจสอบ
ข้าพเจ้าได้อธิบายเรื่องเหล่านี้ไว้ในรายงานของผู้สอบบัญชี
เว้นแต่กฎหมายหรือข้อบังคับห้ามไม่ให้เปิดเผยเรื่องดังกล่าวต่อสาธารณะ
หรือในสถานการณ์ที่ยากที่จะเกิดขึ้น
ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุสมผลว่าจะมีผลกระทบในทางลบมากกว่าผลประโยชน์ที่ผู้มี
ส่วนได้เสียสาธารณะจะได้จากการสื่อสารดังกล่าว

ผู้สอบบัญชีที่รับผิดชอบงานสอบบัญชีและการนำเสนอรายงานฉบับนี้คือ รัชดา ยงสวัสดิ์วาณิชย์

[]

[]

[]

[]

[]

  []

ตารางสรุปอัตราส่วนทางการเงิน (FINANCIAL RATIO)

  []

  14. การวิเคราะห์และคำอธิบายของฝ่ายจัดการ

  การดำเนินงานและฐานะการเงินที่ผ่านมา

  ผลการดำเนินงานในปี 2560 บริษัทฯ มีเบี้ยประกันภัยรับรวมทุกประเภท 15,940.9 ล้านบาท
  ลดลงร้อยละ 0.6 เมื่อเทียบกับปี 2559 โดยในปีนี้การประกันภัยที่มีอัตราการขยายตัวลดลง
  คือการประกัน

  ภัยรถยนต์ที่ขยายตัวลดลงร้อยละ 7.7
  ในขณะที่การประกันภัยทางทะเลและการประกันภัยอุบัติเหตุส่วนบุคคล มีการขยายตัวร้อยละ 13.1
  และร้อยละ 12.6 ตามลำดับ เมื่อเทียบกับปีที่ผ่านมา

  ด้านผลประกอบการจากการรับประกันภัยปรากฏผลกำไร 1,396.4 ล้านบาท ลดลงจากปีก่อน
  เป็นจำนวน 140.1 ล้านบาท หรือร้อยละ 9.1 สาเหตุหลักมาจากในปี 2560
  มีอัตราส่วนความเสียหายจากการรับประกันภัยในปี 2560 เท่ากับร้อยละ 51.6 เพิ่มขึ้นร้อยละ
  1.3 เมื่อเทียบกับปี 2559 และอัตราส่วน

  ค่าใช้จ่ายลดลงร้อยละ 0.1 เมื่อเทียบกับปีก่อน

  กำไรจากการลงทุนและรายได้อื่น 1,365.9 ล้านบาท เพิ่มขึ้นจากปีที่ผ่านมาร้อยละ 6.3
  เมื่อรวมกับผลกำไรจากการรับประกันภัย รวมเป็นกำไรก่อนค่าใช้จ่ายภาษีเงินได้ 2,762.3
  ล้านบาท ลดลงจากปีที่ผ่านมาร้อยละ 2.1 หลังหักภาษีเงินได้ คงเหลือเป็นกำไรสุทธิ 2,403.1
  ล้านบาท ลดลงจากปี 2559 ร้อยละ 0.9 หรือคิดเป็นกำไรสุทธิต่อหุ้น 22.57 บาท ลดลงจากปี
  2559 ซึ่งมีกำไรต่อหุ้นเท่ากับ 22.78 บาท

  การจัดสรรเงินปันผลในปี 2560 บริษัทฯ จัดสรรเงินปันผลระหว่างกาลไปแล้ว 3 งวด งวดละ 3
  บาท ต่อหุ้น รวมจ่ายอัตราหุ้นละ 9 บาท สำหรับงวดสุดท้ายของปี 2560 คณะกรรมการบริษัทฯ
  เสนอผู้ถือหุ้นให้จัดสรรเงินปันผล หุ้นละ 5 บาท รวมจ่ายในปี 2560 อัตราหุ้นละ 14 บาท
  เท่ากับปี 2559 (การพิจารณาจ่ายปันผล ครั้งสุดท้ายประจำปี 2560
  จะต้องได้รับการพิจารณาอนุมัติจากที่ประชุมผู้ถือหุ้น ครั้งที่ 25/2561)

  ด้านงบแสดงฐานะการเงินของบริษัทฯ ณ วันที่ 31 ธันวาคม 2560 ประกอบด้วย สินทรัพย์
  60,102.8 ล้านบาท เพิ่มขึ้นร้อยละ 4.8 จากปี 2559 ที่มีสินทรัพย์ 57,332.6 ล้านบาท
  รายการ สินทรัพย์ที่เพิ่มขึ้นที่สำคัญคือ เงินลงทุนเผื่อขายเพิ่มขึ้น 1,919.1 ล้านบาท
  สินทรัพย์จากการประกันภัยต่อ-สุทธิเพิ่มขึ้น 601.1 ล้านบาท
  และเงินลงทุนที่จะถือจนครบกำหนดเพิ่มขึ้น 220.9 ล้านบาท

  ด้านหนี้สินและส่วนของเจ้าของ บริษัทฯ มีหนี้สิน 24,957.3 ล้านบาท เพิ่มขึ้นจากปี 2559
  จำนวน 878.5 ล้านบาทหรือร้อยละ 3.7 รายการสำคัญที่เปลี่ยนแปลง คือ
  หนี้สินจากสัญญาประกันภัยเพิ่มขึ้น 281.7 ล้านบาท หนี้สินภาษีเงินได้รอตัดบัญชี-สุทธิเพิ่มขึ้น
  265.6 ล้านบาท เจ้าหนี้บริษัทประกันภัยต่อเพิ่มขึ้น 119.8 ล้านบาท ค่าใช้จ่ายค้างจ่ายเพิ่มขึ้น
  119.9 ล้านบาท และเบี้ยประกันภัยรับล่วงหน้าเพิ่มขึ้น 97.1 ล้านบาท

  ด้านส่วนของเจ้าของ ณ วันที่ 31 ธันวาคม 2560 บริษัทฯ มีส่วนของเจ้าของ 35,145.4
  ล้านบาท เพิ่มขึ้นร้อยละ 5.7 จากปี 2559 ที่มีส่วนของเจ้าของ 33,253.7 ล้านบาท
  รายการที่สำคัญคือ องค์ประกอบอื่นของส่วนของเจ้าของ เพิ่มขึ้น 982.6 ล้านบาท หรือร้อยละ
  4.5 และกำไรสะสมยังไม่ได้จัดสรรเพิ่มขึ้น 909.1 ล้านบาท

  ผลการดำเนินงานของการรับประกันภัยแต่ละประเภท ในปี 2560 การประกันอัคคีภัย

  บริษัทฯ มีเบี้ยประกันอัคคีภัยรวม 1,553.3 ล้านบาท ลดลงร้อยละ 3.2 จากปี 2559
  สาเหตุหลักมาจากการเติบโตของเบี้ยประกันภัยลดลงในหลายช่องทาง
  เนื่องจากสภาพการแข่งขันทางธุรกิจที่สูงขึ้น

  เบี้ยประกันภัยรับสุทธิเท่ากับ 1,078.3 ล้านบาท เพิ่มขึ้นเล็กน้อยร้อยละ 0.001 โดยบริษัทฯ
  รับเสี่ยงภัยไว้เองร้อยละ 69.4 เพิ่มขึ้นจากร้อยละ 67.2 ของปี 2559
  อัตราส่วนความเสียหายของการประกันอัคคีภัยในปีนี้คิดเป็นร้อยละ 14.8 สูงกว่า ปี 2559
  ซึ่งอยู่ในระดับร้อยละ 5.7 ในขณะที่อัตราส่วนค่าใช้จ่ายลดลงจากปี 2559 ร้อยละ 53.3
  เป็นร้อยละ 41.6 ในปี 2560 จึงส่งผลให้กำไรจากการรับประกันภัยเพิ่มขึ้นเป็น 476.7
  ล้านบาท กำไรเพิ่มขึ้นจากปี 2559 เท่ากับ 38.1 ล้านบาท หรือร้อยละ 8.7
  การประกันภัยทางทะเลและขนส่ง

  - ตัวเรือ บริษัทฯ มีเบี้ยประกันภัยรับ 41.7 ล้านบาท เพิ่มขึ้นร้อยละ 9.4 เมื่อเทียบกับปี 2559
  สาเหตุหลักมาจากเบี้ยประกันภัยเพิ่มขึ้นจากช่องทางธุรกิจสาขาและการร่วมทุน ธุรกิจตัวแทน
  และธุรกิจนายหน้า

  เบี้ยประกันภัยรับสุทธิ 5.2 ล้านบาท เพิ่มขึ้นร้อยละ 4.5 จากปีที่ผ่านมา โดย บริษัทฯ
  รับเสี่ยงภัยไว้เอง ร้อยละ 12.4 เปรียบเทียบกับร้อยละ 12.9 ในปีที่ผ่านมา
  สำหรับค่าสินไหมทดแทนมีจำนวนเท่ากับ 3.6 ล้านบาท เพิ่มขึ้น 0.4 ล้านบาท จากปี 2559
  ผลการรับประกันภัยในปี 2560 มีอัตราความเสียหายร้อยละ 73.4 สูงกว่าปี 2559 ร้อยละ
  33.6 มีกำไรจากการรับประกันภัย 3.8 ล้านบาท ลดลงจากปีที่ผ่านมา 4.1 ล้านบาท

  - สินค้า บริษัทฯ มีเบี้ยประกันภัยรับ 386.1 ล้านบาท เพิ่มขึ้น ร้อยละ 13.1 จากปี 2559
  โดยมีเบี้ยประกันภัยเพิ่มขึ้นจากทุกช่องทาง โดยเฉพาะอย่างยิ่งในช่องทางธุรกิจนายหน้า
  เบี้ยประกันภัยรับสุทธิ เท่ากับ 198.5 ล้านบาท เพิ่มขึ้น ร้อยละ 4.4 โดยบริษัทฯ
  มีการรับเสี่ยงภัยไว้เอง ลดลงจากร้อยละ 55.7 ในปีที่ผ่านมา เป็นร้อยละ 51.4
  ผลการรับประกันภัยในปี 2560 มีอัตราความเสียหายร้อยละ 13.8
  ลดลงจากปีที่ผ่านมาที่มีอัตราความเสียหายร้อยละ 15.9
  ส่งผลให้มีกำไรจากการรับประกันภัยสินค้า 106.1 ล้านบาท เพิ่มขึ้นร้อยละ 11.1 จากปีที่ผ่านมา

  การประกันภัยรถยนต์

  ในปี 2560 บริษัทฯ มีเบี้ยประกันภัยรับ 6,101.9 ล้านบาท ขยายตัวลดลงร้อยละ 7.7
  เมื่อเทียบกับปี 2559 สาเหตุหลักมาจากการเติบโตของเบี้ยประกันภัยลดลงในหลายช่องทาง
  เนื่องจากสภาพการแข่งขันด้านราคา

  เบี้ยประกันภัยรับสุทธิเท่ากับ 5,926.8 ล้านบาท ลดลงร้อยละ 7.4 โดยปีนี้ บริษัทฯ
  รับเสี่ยงภัยไว้เองร้อยละ 97.1 เพิ่มขึ้นจากปี 2559 ที่ร้อยละ 96.9 สำหรับอัตราความเสียหาย
  ในปี 2560 อยู่ที่ร้อยละ 64.3 เพิ่มขึ้นจากร้อยละ 63.8 ในปี 2559
  ส่งผลให้มีกำไรจากการรับประกันภัยรถยนต์เท่ากับ 176.0 ล้านบาท ลดลง 168.1 ล้านบาท
  จากปีก่อน

  การประกันภัยเบ็ดเตล็ด

  การประกันภัยประเภทนี้ ประกอบด้วยการประกันภัย 5 ประเภท คือ การประกันภัยอุบัติเหตุ
  การประกันภัยด้านวิศวกรรม การประกันภัยเกี่ยวกับบุคคล การประกันภัยเกี่ยวกับการบิน
  และการประกันภัยการเสี่ยงภัยทุกชนิด ในปี 2560 บริษัทฯ มีเบี้ยประกันภัยรับรวม 7,857.9
  ล้านบาท เพิ่มขึ้นร้อยละ 5.6 จากปี 2559 ที่มีเบี้ยประกันภัยรับรวม 7,439.5 ล้านบาท
  โดยเบี้ยประกันภัยรับโดยตรงในปีนี้ที่เพิ่มขึ้นบางส่วนมาจากการประกันภัยอุบัติเหตุส่วนบุคคล
  ผ่านทางช่องทางธุรกิจลูกค้ารายย่อย และการประกันภัยการเสี่ยงภัยทุกชนิด
  จากช่องทางธุรกิจสถาบันการเงินและธุรกิจนายหน้า

  เบี้ยประกันภัยรับสุทธิของการประกันภัยเบ็ดเตล็ดทุกประเภท รวมเป็นเงินทั้งสิ้น 3,749.7
  ล้านบาท เพิ่มขึ้นร้อยละ 9.6 ในปีนี้ บริษัทฯ รับเสี่ยงภัยไว้เองร้อยละ 47.7 เพิ่มขึ้นจากปี
  2559 ที่ร้อยละ 46.0 โดยมีอัตราส่วนความเสียหายในภาพรวมของการประกันภัยเบ็ดเตล็ดปี
  2560 อยู่ที่ร้อยละ 42.9 เพิ่มขึ้นจากร้อยละ 40.2 ในปี 2559
  ส่งผลให้มีกำไรจากการรับประกันภัยเบ็ดเตล็ด 633.8 ล้านบาท ลดลงจากปีก่อนร้อยละ 2.6

  ค่าใช้จ่ายในการรับประกันภัย

  บริษัทฯ มีค่าใช้จ่ายในการรับประกันภัยทั้งสิ้น 10,708.6 ล้านบาท เพิ่มขึ้นจากปีที่ผ่านมา ร้อยละ
  1.5 ทั้งนี้
  ค่าสินไหมทดแทนและค่าใช้จ่ายในการจัดการสินไหมทดแทนที่เกิดขึ้นในระหว่างปีเพิ่มขึ้นจากปีที่ผ่านมาร้อยละ
  2.4 ค่าใช้จ่ายในการรับประกันภัยอื่น เพิ่มขึ้นร้อยละ 6.3 ในขณะที่ค่าใช้จ่ายในการดำเนินงาน
  ลดลงร้อยละ 2.6

  ทั้งนี้ ในปี 2560 บริษัทฯ มีเบี้ยประกันภัยรับตรงทุกประเภท 15,366.5 ล้านบาท
  เติบโตติดลบร้อยละ 0.7 จากปี 2559 และมีส่วนแบ่งการตลาด (ข้อมูลไตรมาส 1-3) ปี 2560
  ร้อยละ 7.0 ลดลงเล็กน้อยเมื่อเทียบกับปี 2559 ที่มีส่วนแบ่งการตลาดร้อยละ 7.3
  โดยยังคงรักษาส่วนแบ่งตลาดที่อันดับ 3 เช่นเดียวกับปีที่ผ่านมา
  โดยการประกันภัยเบ็ดเตล็ดที่มีสัดส่วนเบี้ยประกันภัยร้อยละ 48.9 มีอัตราการเติบโตร้อยละ 6.1
  ส่งผลให้ส่วนแบ่งตลาดเบี้ยประกันภัยเบ็ดเตล็ด ปี 2560 เท่ากับร้อยละ 9.8 เพิ่มขึ้นจากปี 2559
  และการประกันอัคคีภัยมีส่วนแบ่งตลาดเพิ่มขึ้นจากร้อยละ 13.1 ในปี 2559 เป็นร้อยละ 13.8
  ในปี 2560 ในขณะที่การประกันภัยทางทะเล และการประกันภัยรถยนต์
  มีส่วนแบ่งการตลาดร้อยละ 7.5 และ 4.8 ตามลำดับ

  รายได้จากการลงทุน

  รายได้จากการลงทุนสำหรับปี 2560 มีจำนวน 1,462.6 ล้านบาท เพิ่มขึ้นจากปี 2559 จำนวน
  107.4 ล้านบาท หรือร้อยละ 7.9 ประกอบด้วยรายได้ดอกเบี้ย 284.3 ล้านบาท ลดลงร้อยละ
  14.5 เงินปันผลรับ 855.1 ล้านบาท เพิ่มขึ้นร้อยละ 7.8
  กำไรจากการขายหลักทรัพย์และสินทรัพย์ 138.2 ล้านบาท เพิ่มขึ้นร้อยละ 149.0
  รายได้ค่าเช่าและอื่นๆ 173.0 ล้านบาท เพิ่มขึ้นร้อยละ 4.8
  ส่วนแบ่งกำไรจากเงินลงทุนในบริษัทร่วม ซึ่งบันทึกโดยวิธีส่วนได้เสีย 12.0 ล้านบาท
  เพิ่มขึ้นร้อยละ 37.9 ค่าใช้จ่ายในการลงทุน 89.7 ล้านบาท เพิ่มขึ้นร้อยละ 2.7
  ขาดทุนจากการบันทึกรายการด้อยค่าของเงินลงทุน 7.0 ล้านบาท ทำให้มีรายได้จากลงทุนสุทธิ
  1,365.9 ล้านบาท โดยคิดเป็นอัตราผลตอบแทนจากการลงทุน (Return on Investment :
  ROI) ร้อยละ 6.9 ของมูลค่าเงินลงทุนตามราคาทุน หรือร้อยละ 2.9
  ของมูลค่าเงินลงทุนตามราคาตลาด

  ดัชนีตลาดหลักทรัพย์แห่งประเทศไทย ณ วันสิ้นปี ปิดที่ 1,753.71 จุด เพิ่มขึ้นจากปี 2559
  ซึ่งปิดที่ 1,542.94 จุด เพิ่มขึ้น 210.77 จุด หรือร้อยละ 13.7
  ซึ่งเศรษฐกิจไทยมีการเติบโตสอดคล้องกับทิศทางเศรษฐกิจโลกที่ขยายตัวแบบค่อยเป็นค่อยไป
  โดยรายได้หลักมาจากภาคการส่งออกที่เติบโตสูงและภาคการท่องเที่ยวที่ฟื้นตัว
  ถึงแม้ค่าเงินของประเทศไทยจะแข็งค่าขึ้น แต่กระแสเงินที่ไหลเข้าสู่ทวีปเอเชีย
  ประกอบกับการลงทุนของภาครัฐที่เริ่มทยอยเบิกจ่ายในโครงการต่างๆ
  ทำให้การบริโภคและการลงทุนในประเทศไทยปรับตัวดีขึ้น ทั้งนี้ ณ วันสิ้นปี
  บริษัทฯมีส่วนเกินทุนจากการเปลี่ยนแปลงมูลค่าหุ้นในตลาดหลักทรัพย์แห่งประเทศไทยจำนวน
  28,425.6 ล้านบาท เพิ่มขึ้นจากปี 2559 จำนวน 1,206.7 ล้านบาท หรือร้อยละ 4.4

  ณ สิ้นปี 2560 บริษัทฯ มีเงินลงทุนตามราคาทุนทั้งสิ้น 20,946.6 ล้านบาท เพิ่มขึ้นจากปี 2559
  จำนวน 891.0 ล้านบาท หรือเพิ่มขึ้นร้อยละ 4.4 สำหรับการจัดสรรเงินลงทุนนั้น
  ส่วนหนึ่งของเงินลงทุนจำนวน 12,948.7 ล้านบาท หรือร้อยละ 61.8 ของเงินลงทุนทั้งหมด
  เป็นการลงทุนในสินทรัพย์ที่ให้ผลตอบแทนคงที่ (Fixed-Income) อีกส่วนหนึ่งจำนวน 7,997.9
  ล้านบาท หรือร้อยละ 38.2 ของเงินลงทุนทั้งหมด เป็นการลงทุนในหุ้นทุน หน่วยลงทุน
  ทั้งที่จดทะเบียนและไม่ได้จดทะเบียนในตลาดหลักทรัพย์แห่งประเทศไทย

  ในส่วนของการลงทุนที่ให้ผลตอบแทนคงที่ ประกอบด้วยเงินฝากประจำจำนวน 8,321.6 ล้านบาท
  คิดเป็นสัดส่วนร้อยละ 39.7 ของเงินลงทุนทั้งหมด เพิ่มขึ้น 230.9 ล้านบาท หรือร้อยละ 2.9
  เมื่อเทียบกับปีก่อนหน้า พันธบัตร 1,954.4 ล้านบาท คิดเป็นสัดส่วนร้อยละ 9.3
  ของเงินลงทุนทั้งหมด เพิ่มขึ้น 60.1 ล้านบาท หรือร้อยละ 3.2 จากปีก่อน และหุ้นกู้จำนวน
  1,313.4 ล้านบาท คิดเป็นสัดส่วนร้อยละ 6.3 ของเงินลงทุนทั้งหมด เพิ่มขึ้น 221.4 ล้านบาท
  หรือร้อยละ 20.3

  นอกจากนี้ บริษัทฯ ยังมีเงินลงทุนที่ให้ผลตอบแทนคงที่อีกประเภทหนึ่ง คือ
  เงินให้กู้ยืมโดยมีอสังหาริมทรัพย์จำนองเป็นประกันจำนวน 1,353.1 ล้านบาท
  คิดเป็นสัดส่วนร้อยละ 6.5 ของเงินลงทุนทั้งหมด ลดลง 70.9 ล้านบาท หรือร้อยละ 5.0

  ในส่วนของการลงทุนในตราสารทุนนั้น บริษัทฯ
  มีเงินลงทุนในหุ้นทุนที่จดทะเบียนในตลาดหลักทรัพย์แห่งประเทศไทย จำนวน 4,877.9 ล้านบาท
  คิดเป็นร้อยละ 23.3 ของการลงทุนทั้งหมด เพิ่มขึ้น 466.4 ล้านบาท หรือร้อยละ 10.6
  โดยบริษัทฯ ยังคงมีนโยบายการลงทุนในระยะยาว โดยปัจจัยพื้นฐานที่ดีของหลักทรัพย์ที่บริษัทฯ
  เลือกลงทุนจะเป็นปัจจัยหลักซึ่งส่งผลให้มูลค่าของกิจการมีการเติบโตอย่างยั่งยืน
  และช่วยลดความผันผวนของมูลค่าเงินลงทุนให้น้อยลง

  บริษัทฯ ได้ลงทุนในหุ้นทุนของบริษัทจำกัดที่ไม่ได้จดทะเบียนในตลาดหลักทรัพย์จำนวน 805.1
  ล้านบาท คิดเป็นสัดส่วนร้อยละ 3.9 ของเงินลงทุนทั้งหมด โดยเพิ่มขึ้นจากปีก่อนหน้า 29.7
  ล้านบาท หรือร้อยละ 3.8 จากการลงทุนในหุ้นทุนนอกตลาดฯ
  ซึ่งเป็นการถือตราสารทุนเพื่อวัตถุประสงค์ในการประกอบธุรกิจอื่นโดยการถือหุ้นในนิติบุคคลที่ได้รับใบอนุญาตให้ประกอบธุรกิจประกันภัย
  หรือประกอบธุรกิจหลักโดยการถือหุ้นในบริษัทประกันภัยในต่างประเทศ
  ในประเทศสมาชิกของสมาคมประชาชาติแห่งเอเชียตะวันออกเฉียงใต้ (Association of
  Southeast Asian Nations หรือ ASEAN) และมีการขายหุ้นนอกตลาดออกไปบางส่วน
  อนึ่งหุ้นทุนนอกตลาดหลักทรัพย์ส่วนใหญ่เป็นการลงทุนเชิงยุทธศาสตร์
  การเข้าไปถือหุ้นเป็นการสร้างความสัมพันธ์ทางธุรกิจ และสนับสนุนธุรกิจหลักของบริษัทฯ

  บริษัทฯ มีเงินลงทุนในบริษัทร่วมจำนวน 214.9 ล้านบาท หรือสัดส่วนร้อยละ 1.0 เพิ่มขึ้น 7.5
  ล้านบาท หรือร้อยละ 3.6
  ซึ่งส่วนที่เพิ่มขึ้นนี้เกิดจากการรับรู้ผลกำไรปรับลดด้วยส่วนแบ่งเงินปันผลจากบริษัทร่วมนั้นๆ
  ทั้งนี้เงินลงทุนในบริษัทร่วมเป็นการลงทุนโดยการถือหุ้นตั้งแต่ร้อยละ 20
  และเป็นการลงทุนในต่างประเทศ ได้แก่
  การลงทุนในบริษัทที่ประกอบธุรกิจหลักโดยการถือหุ้นในบริษัทประกันภัยและบริษัทประกันภัยในประเทศกัมพูชาและสาธารณรัฐประชาธิปไตยประชาชนลาว
  อันเป็นการเพิ่มโอกาสการทำธุรกิจในต่างประเทศ
  ซึ่งบริษัทร่วมเหล่านั้นล้วนมีศักยภาพที่จะเติบโตทั้งในด้านการขยายธุรกิจและผลกำไร
  รวมถึงมีความสามารถในการจ่ายเงินปันผลให้แก่บริษัทฯ ได้

  นอกจากนี้ บริษัทฯ ยังลงทุนในหน่วยลงทุนของกองทุนตราสารหนี้จำนวน 540.2
  ล้านบาทหรือคิดเป็นสัดส่วนร้อยละ 2.6 ของเงินลงทุนทั้งหมด ไม่เปลี่ยนแปลงจากปีก่อนหน้า
  หน่วยลงทุนของกองทุนตราสารทุนจำนวน 297.4 ล้านบาท เป็นสัดส่วนร้อยละ 1.4
  ของเงินลงทุนทั้งหมด เพิ่มขึ้น 27.4 ล้านบาท หรือร้อยละ 10.1
  หน่วยลงทุนของกองทุนรวมอสังหาริมทรัพย์ และทรัสต์เพื่อการลงทุนในอสังหาริมทรัพย์
  ตลอดจนกองทุนรวมโครงสร้างพื้นฐานจำนวน 1,262.4 ล้านบาท เป็นสัดส่วนร้อยละ 6.0 ลดลง
  84.3 ล้านบาท หรือร้อยละ 6.3

  ฐานะการเงิน

  สินทรัพย์

  สินทรัพย์ของบริษัทฯ ณ สิ้นปี 2560 มีจำนวน 60,102.8 ล้านบาท เพิ่มขึ้นจากปี 2559 จำนวน
  2,770.2 ล้านบาท หรือร้อยละ 4.8 รายการสินทรัพย์ที่สำคัญมีดังนี้

-   เงินลงทุนในหลักทรัพย์สุทธิ จำนวน 47,819.6 ล้านบาท เพิ่มขึ้นจากปีก่อน 2,162.8
    ล้านบาท หรือร้อยละ 4.7 เงินลงทุนในหลักทรัพย์ ประกอบด้วย เงินลงทุนเผื่อขายสุทธิ
    39,058.1 ล้านบาท เป็นสัดส่วนร้อยละ 65.0 ของสินทรัพย์รวม
    เงินลงทุนที่จะถือจนครบกำหนดสุทธิ (เงินฝากสถาบันการเงินที่ครบกำหนดเกินกว่า 3 เดือน)
    เท่ากับ 8,051.6 ล้านบาท คิดเป็นสัดส่วนร้อยละ 13.4 ของสินทรัพย์รวม
    เงินลงทุนทั่วไปสุทธิเท่ากับ 709.9 ล้านบาท คิดเป็นสัดส่วนร้อยละ 1.2 ของสินทรัพย์รวม

-   สินทรัพย์จากการประกันภัยต่อสุทธิ 5,487.4 ล้านบาท เพิ่มขึ้นจากปีก่อน 601.1 ล้านบาท
    หรือร้อยละ 12.3

-   เบี้ยประกันภัยค้างรับ 2,401.0 ล้านบาท เพิ่มขึ้นจากปีก่อน 99.1 ล้านบาท หรือร้อยละ 4.3

-   เงินให้กู้ยืมสุทธิ 1,359.3 ล้านบาท ลดลงจากปีก่อน 68.1 ล้านบาท หรือร้อยละ 4.8

-   ที่ดิน อาคารและอุปกรณ์ รวมอสังหาริมทรัพย์เพื่อการลงทุนสุทธิเท่ากับ 1,176.9 ล้านบาท
    ลดลงจากปีก่อน 167.7 ล้านบาท หรือร้อยละ 12.5

-   เงินสดและรายการเทียบเท่าเงินสด 399.6 ล้านบาท ลดลงจากปีก่อน 12.9 ล้านบาท
    หรือร้อยละ 3.1

หนี้สิน

  หนี้สินของบริษัทฯ ณ สิ้นปี 2560 มีจำนวน 24,957.3 ล้านบาท เพิ่มขึ้นจากปี 2559 จำนวน
  878.5 ล้านบาท หรือร้อยละ 3.6 รายการหนี้สินที่สำคัญมีดังนี้

-   หนี้สินจากสัญญาประกันภัยจำนวน 13,762.3 ล้านบาท เพิ่มขึ้นจากปีก่อน 281.7 ล้านบาท
    หรือร้อยละ 2.1

-   เจ้าหนี้บริษัทประกันภัยต่อจำนวน 2,051.5 ล้านบาท เพิ่มขึ้นจากปีก่อน 119.8 ล้านบาท
    หรือร้อยละ 6.2

-   หนี้สินภาษีเงินได้รอตัดบัญชี 5,039.5 ล้านบาท เพิ่มขึ้นจากปีก่อน 265.6 ล้านบาท หรือ
    ร้อยละ 5.6

-   หนี้สินอื่น ประกอบด้วยเบี้ยประกันภัยรับล่วงหน้า 1,802.4 ล้านบาท เพิ่มขึ้นจากปีก่อน 97.1
    ล้านบาท หรือร้อยละ 5.7 และค่าใช้จ่ายค้างจ่าย 635.0 ล้านบาท เพิ่มขึ้นจากปีก่อน 119.9
    ล้านบาท หรือร้อยละ 23.3

ส่วนของเจ้าของ

  ส่วนของเจ้าของของบริษัทฯ ณ สิ้นปี 2560 มีจำนวน 35,145.5 ล้านบาท เพิ่มขึ้นจากปี 2559
  จำนวน 1,891.8 ล้านบาท หรือร้อยละ 5.7 โดยมีรายการที่สำคัญดังนี้

-   กำไรสะสมยังไม่จัดสรร 6,381.9 ล้านบาท เพิ่มขึ้นจากปีก่อน 909.1 ล้านบาท หรือ

  ร้อยละ 16.6

-   องค์ประกอบอื่นของส่วนของเจ้าของ
    (ส่วนเกินทุนจากการวัดมูลค่าเงินลงทุนสุทธิจากภาษีเงินได้) เป็นจำนวน 23,049.9 ล้านบาท
    เพิ่มขึ้นจากปีก่อน 982.6 ล้านบาท หรือ ร้อยละ 4.5

  คุณภาพสินทรัพย์

  ลูกหนี้ (เบี้ยประกันภัยค้างรับ)

  ณ วันสิ้นปี 2560 บริษัทฯ มีเบี้ยประกันภัยค้างรับสุทธิ 2,401.1 ล้านบาท เพิ่มขึ้นจากปีก่อน
  99.1 ล้านบาท หรือร้อยละ 4.3 โดยเบี้ยประกันภัยค้างรับ สามารถแยกตามอายุหนี้ได้ ดังนี้

หน่วย : ล้านบาท

+------------------+-------+-------+-------+-------+-------+---------+
|                  | 2560  |       |       | 2559  |       |         |
|                  |       |       |       |       |       |         |
| ระยะเวลาค้างรับ    |       |       |       |       |       |         |
+------------------+-------+-------+-------+-------+-------+---------+
|                  | จากผ  | จากต  | รวม   | จากผ  | จากต  | รวม     |
|                  | ู้เอาปร | ัวแทนแ |       | ู้เอาปร | ัวแทนแ |         |
|                  | ะกันภัย | ละนาย |       | ะกันภัย | ละนาย |         |
|                  |       | หน้าปร |       |       | หน้าปร |         |
|                  |       | ะกันภัย |       |       | ะกันภัย |         |
+------------------+-------+-------+-------+-------+-------+---------+
| ย                | 669.7 | 1,    | 1,    | 559.6 | 1,    | 1,698.7 |
| ังไม่ถึงกำหนดรับชำระ |       | 168.2 | 837.9 |       | 139.1 |         |
+------------------+-------+-------+-------+-------+-------+---------+
| ค้างรับไม่เกิน 30 วัน | 102.7 | 98.5  | 201.2 | 153.7 | 135.2 | 288.9   |
+------------------+-------+-------+-------+-------+-------+---------+
| ค้างรับ 31 - 60 วัน | 32.2  | 63.0  | 95.2  | 37.2  | 74.2  | 111.4   |
+------------------+-------+-------+-------+-------+-------+---------+
| ค้างรับ 61 - 90 วัน | 37.9  | 21.2  | 59.1  | 32.3  | 52.9  | 85.2    |
+------------------+-------+-------+-------+-------+-------+---------+
| ค้างรับ 91 วัน - 1  | 87.9  | 119.8 | 207.7 | 40.5  | 77.3  | 117.8   |
| ปี                |       |       |       |       |       |         |
+------------------+-------+-------+-------+-------+-------+---------+
| ค้างรับเกินกว่า 1 ปี  | 5.7   | 16.7  | 22.4  | 2.9   | 20.1  | 23.0    |
+------------------+-------+-------+-------+-------+-------+---------+
| รว               | 936.1 | 1,    | 2,    | 826.2 | 1,    | 2,325.0 |
| มเบี้ยประกันภัยค้างรับ |       | 487.4 | 423.5 |       | 498.8 |         |
+------------------+-------+-------+-------+-------+-------+---------+
| หัก:              | (5.7) | (     | (     | (2.9) | (     | (23.0)  |
| ค่าเผื่อหนี้สงสัยจะสูญ  |       | 16.7) | 22.4) |       | 20.1) |         |
+------------------+-------+-------+-------+-------+-------+---------+
| เบ               | 930.4 | 1,    | 2,    | 823.3 | 1,    | 2,302.0 |
| ี้ยประกันภัยค้างรับสุทธิ |       | 470.7 | 401.1 |       | 478.7 |         |
+------------------+-------+-------+-------+-------+-------+---------+

  ลูกหนี้เบี้ยประกันภัยค้างรับจำนวนรวมทั้งสิ้น 2,423.5 ล้านบาท
  เป็นเบี้ยประกันภัยที่ยังไม่ถึงกำหนดรับชำระและค้างรับไม่เกิน 30 วัน จำนวน 2,039.1
  ล้านบาท หรือคิดเป็นร้อยละ 84.1
  ซึ่งส่วนใหญ่เป็นลูกหนี้ที่ยังไม่ถึงกำหนดชำระตามระยะเวลาเครดิตที่ได้รับ อย่างไรก็ตาม บริษัทฯ
  ได้พัฒนากระบวนการติดตามหนี้และเพิ่มช่องทางการจัดเก็บเงิน
  เพื่อเพิ่มประสิทธิภาพในการเรียกเก็บเบี้ยประกันภัยอย่างต่อเนื่อง
  ซึ่งทำให้อัตราส่วนผลการประเมินราคาเบี้ยประกันภัยค้างรับของบริษัทฯ
  เป็นไปตามหลักเกณฑ์ที่สำนักงานคณะกรรมการกำกับและส่งเสริมการประกอบธุรกิจประกันภัยกำหนดไว้

  สำหรับเบี้ยประกันภัยที่มีโอกาสจะเก็บเงินไม่ได้
  ซึ่งส่วนใหญ่เป็นหนี้ที่อยู่ระหว่างดำเนินการทางกฎหมาย บริษัทฯ
  ได้พิจารณาตั้งค่าเผื่อหนี้สงสัยจะสูญตามประกาศเรื่องนโยบายการตั้งหนี้สูญของบริษัทฯ
  ซึ่งจำนวนที่ตั้งค่าเผื่อหนี้สงสัยจะสูญนี้คิดว่าเพียงพอกับจำนวนเงินที่มีความเสี่ยงที่จะเก็บเงินไม่ได้

  เงินให้กู้ยืม

  ณ สิ้นปี 2560 บริษัทฯ มีเงินให้กู้ยืมรวม 1,359.3 ล้านบาท ลดลงจากปีก่อน 68.1 ล้านบาท
  หรือลดลงร้อยละ 4.8 ทั้งนี้ เป็นการให้กู้ยืมซึ่งมีอสังหาริมทรัพย์จำนองเป็นประกัน
  หรือมีบุคคลค้ำประกัน เงินให้กู้ยืมดังกล่าวประกอบด้วย เงินให้กู้ยืมเพื่อที่อยู่อาศัย จำนวน 142.0
  ล้านบาท คิดเป็นสัดส่วนร้อยละ 10.4
  และให้กู้ยืมแก่ผู้ประกอบธุรกิจอสังหาริมทรัพย์และธุรกิจอื่นจำนวน 1,217.3 ล้านบาท
  คิดเป็นสัดส่วนร้อยละ 89.6

  ในการลงทุนให้กู้ยืมโดยมีอสังหาริมทรัพย์จำนองเป็นประกันนั้น การประเมินมูลค่าหลักประกัน
  การกำหนดวงเงินให้กู้ยืม อายุสัญญา
  เงื่อนไขการผ่อนชำระดอกเบี้ยและการคืนเงินต้นจะเป็นไปตามข้อกำหนดของกฎหมายและระเบียบข้อบังคับที่เกี่ยวข้อง
  กล่าวคือหลักทรัพย์ที่ลูกหนี้นำมาจดทะเบียนจำนองเพื่อค้ำประกันเงินกู้นั้น มีมูลค่าเพียงพอที่บริษัทฯ
  จะได้รับชำระหนี้โดยสิ้นเชิง

  ลูกหนี้เงินให้กู้ยืม สามารถแยกตามอายุหนี้ได้ดังนี้ (ล้านบาท)

  ----------------- --------------------- ------ --------- --------------------- ------ ---------
  ระยะเวลาค้างชำระ   2560                                   2559                         

                    เงินต้น                        รวม       เงินต้น                        รวม

                    ทรัพย์สินจำนองเป็นประกัน   อื่นๆ              ทรัพย์สินจำนองเป็นประกัน   อื่นๆ    

  ยังไม่ถึงกำหนดชำระ   1,169.4               6.2    1,175.6   1,264.6               3.4    1,268.0

  เกินกว่ากำหนดชำระ                                                                       

  น้อยกว่า 3 เดือน     30.2                  -      30.2      -                     -      -

  3 - 6 เดือน        -                     -      -         108.5                 -      108.5

  7 - 12 เดือน       -                     -      -         0.8                   -      0.8

  มากกว่า 12 เดือน    153.5                 -      153..5    50.1                  -      50.1

  รวม               1,353.1               6.2    1,359.3   1,424.0               3.4    1,427.4
  ----------------- --------------------- ------ --------- --------------------- ------ ---------

  เงินลงทุนในหลักทรัพย์

  ในปี 2560 ภาพรวมเศรษฐกิจโลกมีการขยายตัวอย่างต่อเนื่อง
  ภาวะการค้าโลกรวมถึงการบริโภคของภาคเอกชนขยายตัวไปในทิศทางเดียวกันในภูมิภาคหลัก
  ทั้งในสหรัฐอเมริกา สหภาพยุโรป ญี่ปุ่น และจีน
  โดยเฉพาะสหรัฐอเมริกาที่มีแนวโน้มจะขยายตัวอย่างร้อนแรง
  ทำให้ธนาคารกลางสหรัฐประกาศปรับขึ้นอัตราดอกเบี้ยนโยบาย (Fed Fund Rate) รวม 3
  ครั้ง จากร้อยละ 0.75 เมื่อปลายปี 2559 มาอยู่ที่ร้อยละ 1.50 ในเดือนธันวาคม 2560
  อย่างไรก็ดี อัตราเงินเฟ้อที่ยังคงอยู่ในระดับต่ำในแต่ละภูมิภาค
  ส่งผลให้ธนาคารกลางทั่วโลกยังไม่มีความจำเป็นต้องปรับขึ้นอัตราดอกเบี้ยนโยบาย
  ประกอบกับเม็ดเงินลงทุนจากต่างประเทศ ยังคงไหลเข้ามาในภูมิภาคเอเชีย
  จึงเป็นอีกปัจจัยหนึ่งที่ทำให้อัตราดอกเบี้ยยังอยู่ในระดับต่ำต่อไป

  เศรษฐกิจไทยในปี 2560 ยังคงขยายตัวอย่างค่อยเป็นค่อยไป
  และขยายตัวต่อเนื่องชัดเจนขึ้นในช่วงครึ่งปีหลังโดยมีแรงขับเคลื่อนสำคัญจากภาคต่างประเทศ
  ได้แก่ การส่งออกที่ขยายตัวเพิ่มขึ้น ทั้งในด้านสินค้า
  และภูมิภาคที่ส่งออกตามการขยายตัวของอุปสงค์ในตลาดโลก
  ภาคการท่องเที่ยวที่ได้รับอานิสงส์จากการผ่อนคลายมาตรการของรัฐ เช่น
  การยกเว้นค่าธรรมเนียมการขอวีซ่า รวมถึงมาตรการกระตุ้นการท่องเที่ยวอื่นๆ นอกจากนี้
  การใช้จ่ายภาครัฐยังคงมีบทบาทในการขับเคลื่อนเศรษฐกิจจากการทยอยเบิกจ่ายในโครงการต่างๆ
  เช่น การก่อสร้างโครงสร้างพื้นฐานด้านคมนาคมขนส่งภาครัฐ
  รวมถึงมาตรการลดหย่อนภาษีเพื่อกระตุ้นเศรษฐกิจในช่วงปลายปี
  ส่งผลให้การบริโภคภาคเอกชนปรับตัวดีขึ้น อย่างไรก็ตาม อัตราเงินเฟ้อที่ทรงตัวอยู่ในระดับต่ำ
  ส่งผลให้อัตราดอกเบี้ยยังอยู่ในระดับต่ำเช่นกัน
  ประกอบกับเม็ดเงินจากต่างชาติที่ยังคงไหลเข้ามาทำให้อัตราผลตอบแทนพันธบัตรระยะสั้นปรับตัวลดลงอยู่ในระดับต่ำต่อเนื่องและยาวนาน

  บริษัทฯ มีรายได้จากการจัดการลงทุนปรับเพิ่มขึ้นจากปีก่อน
  โดยมีรายได้ดอกเบี้ยและเงินปันผลเท่ากับ 1,139.4 ล้านบาท เพิ่มขึ้น 13.5 ล้านบาท
  หรือร้อยละ 1.2 กำไรจากเงินลงทุนเท่ากับ 124.1 ล้านบาท เพิ่มขึ้น 54.3 ล้านบาท
  หรือร้อยละ 77.8 รวมรายได้จากการลงทุนสุทธิ 1,365.9 ล้านบาท เพิ่มขึ้น 80.5 ล้านบาท
  หรือร้อยละ 6.3 ซึ่งเมื่อรวมกับผลกำไรจากการรับประกันภัย ทำให้บริษัทฯ มีกำไรสุทธิในปี
  2560 เป็นจำนวน 2,403.1 ล้านบาท

  นอกจากนี้ การลงทุนของบริษัทฯ
  มีมูลค่ายุติธรรมของเงินลงทุนในหลักทรัพย์โดยรวมแล้วมากกว่าราคาทุน
  ที่บ่งชี้โดยองค์ประกอบอื่นของส่วนของเจ้าของในงบดุลปี 2560
  ซึ่งเป็นรายการแสดงไว้ในส่วนเกินทุนจากการเปลี่ยนแปลงมูลค่าเงินลงทุนสุทธิจากภาษีเงินได้
  เป็นจำนวนเงินเท่ากับ 23,049.9 ล้านบาท เพิ่มขึ้นจากปีก่อนจำนวน 982.6 ล้านบาท
  หรือร้อยละ 4.5

  เมื่อจำแนกในรายละเอียด ณ วันสิ้นปี 2560 บริษัทฯ มีเงินลงทุนในหลักทรัพย์ที่สำคัญได้แก่
  เงินลงทุนในพันธบัตรที่ราคาทุนเท่ากับ 1,954.4 ล้านบาท หรือคิดเป็นมูลค่ายุติธรรมเท่ากับ
  1,964.9 ล้านบาท เงินลงทุนในหุ้นทุนที่จดทะเบียนในตลาดหลักทรัพย์ 4,877.9 ล้านบาท
  หรือมูลค่ายุติธรรมเท่ากับ 33,303.5 ล้านบาท หุ้นทุนนอกตลาดหลักทรัพย์ 805.1 ล้านบาท
  คิดเป็นมูลค่ายุติธรรมเท่ากับ 709.9 ล้านบาท และเงินลงทุนในบริษัทร่วมเท่ากับ 214.9
  ล้านบาท

  เงินลงทุนในหน่วยลงทุนตามราคาทุนมีมูลค่าเท่ากับ 2,100.0 ล้านบาท
  คิดเป็นมูลค่ายุติธรรมเท่ากับ 2,451.8 ล้านบาท จำแนกได้เป็นหน่วยลงทุนของกองทุนตราสารหนี้
  กองทุนตราสารทุน กองทุนอสังหาริมทรัพย์ ทรัสต์เพื่อการลงทุนในอสังหาริมทรัพย์
  และกองทุนรวมโครงสร้างพื้นฐาน

  สภาพคล่อง

  กระแสเงินสด

  ณ สิ้นปี 2560 บริษัทฯ มีเงินสดและรายการเทียบเท่าเงินสด จำนวน 399.6 ล้านบาท ลดลง
  12.9 ล้านบาท หรือลดลงร้อยละ 3.1 โดยมีเงินสดสุทธิได้มาจาก (ใช้ไปใน) กิจกรรมต่างๆ
  ดังนี้

  (ล้านบาท)

  ------------------------------------------- -------------- -------------
                                              2560           2559

  เงินสดสุทธิได้มาจาก (ใช้ไปใน) กิจกรรมดำเนินงาน     1,604.4        1,763.0

  เงินสดสุทธิได้มาจาก (ใช้ไปใน) กิจกรรมลงทุน         (126.7)        (299.7)

  เงินสดสุทธิได้มาจาก (ใช้ไปใน) กิจกรรมจัดหาเงิน      (1,490.6)      (1,357.5)

  เงินสดและรายการเทียบเท่าเงินสดเพิ่มขึ้น (ลดลง) สุทธิ  (12.9)         105.8
  ------------------------------------------- -------------- -------------

  - เงินสดสุทธิได้มาจากกิจกรรมดำเนินงาน 1,604.4 ล้านบาท ประกอบด้วยรายการที่สำคัญ คือ
  เบี้ยประกันภัยรับจากการประกันภัยโดยตรง รายได้จากการลงทุนที่เป็นดอกเบี้ยและเงินปันผล

  - เงินสดสุทธิใช้ไปในกิจกรรมลงทุน 126.7 ล้านบาท เป็นการใช้กระแสเงินสดเพื่อ ที่ดิน
  อาคาร และอุปกรณ์ รวมถึงสินทรัพย์ไม่มีตัวตน

  - เงินสดสุทธิใช้ไปในกิจกรรมจัดหาเงิน จำนวน 1,490.6 ล้านบาท
  เป็นการใช้กระแสเงินสดเพื่อจ่ายเงินปันผลให้แก่ผู้ถือหุ้น

  สินทรัพย์อื่นที่มีสภาพคล่อง

  นอกจากเงินสดและรายการเทียบเท่าเงินสดแล้ว
  ตามข้อมูลที่ได้ระบุในส่วนของเงินลงทุนในหลักทรัพย์นั้น
  จะเห็นได้ว่าเงินลงทุนส่วนใหญ่เป็นสินทรัพย์ที่มีสภาพคล่องสูง เช่น พันธบัตรรัฐบาล
  หุ้นจดทะเบียนในตลาดหลักทรัพย์ หน่วยลงทุน เป็นต้น
  ซึ่งสินทรัพย์เหล่านี้สามารถเปลี่ยนเป็นเงินสดได้อย่างรวดเร็ว
  เนื่องจากเป็นสินทรัพย์ในความต้องการของตลาด

รายจ่ายลงทุน

  ในปี 2560 รายจ่ายลงทุนส่วนใหญ่ของบริษัทฯ ประกอบด้วยการลงทุนในเครื่องตกแต่ง
  อุปกรณ์สำนักงาน และระบบเทคโนโลยีสารสนเทศ ให้มีรูปแบบที่ทันสมัย
  และเพื่อประสิทธิภาพในการบริการแก่ลูกค้ามากยิ่งขึ้น

  อนึ่ง เงินจ่ายลงทุนในที่ดิน อาคาร และอุปกรณ์สุทธิในงบกระแสเงินสดปี 2560 มีจำนวน 92.5
  ล้านบาท และสินทรัพย์ไม่มีตัวตน จำนวน 34.2 ล้านบาท

  แหล่งที่มาของเงินทุน

  ณ สิ้นปี 2560 บริษัทฯ มีหนี้สิน 24,957.3 ล้านบาท ส่วนของเจ้าของ 35,145.5 ล้านบาท
  คิดเป็นอัตราส่วนหนี้สินต่อส่วนของผู้ถือหุ้น (Debt to Equity Ratio) เท่ากับ 0.7 เท่า
  โดยหนี้สินรวมเพิ่มขึ้น878.5 ล้านบาท หรือเปลี่ยนแปลงร้อยละ 3.6 จากปีก่อนหน้า
  เนื่องมาจากรายการหนี้สินจากสัญญาประกันภัย หนี้สินภาษีเงินได้รอตัดบัญชี
  เจ้าหนี้บริษัทประกันภัยต่อ และค่าใช้จ่ายค้างจ่ายเพิ่มขึ้น ทั้งนี้ส่วนของเจ้าของเพิ่มขึ้น
  จากปีก่อนหน้า 1,891.8 ล้านบาท หรือเพิ่มขึ้นร้อยละ 5.7
  โดยปัจจัยสำคัญมาจากกำไรสะสมที่ยังไม่ได้จัดสรรพิ่มขึ้น 909.1 ล้านบาท
  หรือเพิ่มขึ้นร้อยละ16.6 และองค์ประกอบอื่นของส่วนของเจ้าของ
  ซึ่งคือกำไรจากการวัดมูลค่าเงินลงทุนสุทธิจากภาษีเงินได้ เพิ่มขึ้น 982.6 ล้านบาท
  หรือเพิ่มขึ้นร้อยละ 4.5